C 463/30
SK
Úradný vestník Európskej únie
5.12.2022
Rozsudok Všeobecného súdu z 5. októbra 2022 – SV/EIB (Vec T-311/21) (1) („Verejná služba – Zamestnanci EIB – Hodnotenie výkonnosti – Povýšenie – Administratívne odvolanie – Osobitné konanie uplatniteľné na rozhodnutia o hodnotení – Pravidlo súladu medzi administratívnym odvolaním a následnou žalobou – Intenzita preskúmania – Povinnosť odôvodnenia – Právo byť vypočutý – Zjavne nesprávne posúdenie – Zodpovednosť“) (2022/C 463/40) Jazyk konania: angličtina Účastníci konania Žalobca: SV (v zastúpení: L. Levi, advokátka) Žalovaná: Európska investičná banka (v zastúpení: K. Carr a G. Faedo, splnomocnení zástupcovia, za právnej pomoci B.
Wägenbaur, advokát)
Predmet veci Vo svojej žalobe založenej na článku 270 ZFEÚ a článku 50a Štatútu Súdneho dvora Európskej únie žalobca navrhuje jednak zrušenie dokumentu o jeho výkone za rok 2019 a následných rozhodnutí prijatých v rámci osobitného administratívneho odvolacieho konania uplatniteľného na rozhodnutia Európskej investičnej banky (EIB) o hodnotení a jednak náhradu škody, ktorá mu údajne v dôsledku toho vznikla
Výrok rozsudku 1.
Žaloba sa zamieta. 2.
SV je povinný nahradiť trovy konania.
(1)
Ú. v.
EÚ C 329, 16.8.2021.
Rozsudok Všeobecného súdu z 28. septembra 2022 –Oi Dromoi tis Elias/Komisia (Vec T-352/21) (1) („Inštitucionálne právo – Výber partnerov s cieľom realizovať aktivity Europe Direct (2021-2025) v Grécku – Výzva na predkladanie návrhov – Kritériá oprávnenosti – Zamietnutie prihlášky“) (2022/C 463/41) Jazyk konania: gréčtina Účastníci konania Žalobkyňa: Politistikos Organismos Oi Dromoi tis Elias (Kalamata, Grécko) (v zastúpení: S. Vardalas, advokát) Žalovaná: Európska komisia (v zastúpení: A. Bouchagiar a F. Erlbacher, splnomocnení zástupcovia)
Predmet veci Žalobkyňa sa svojou žalobou podľa článku 263 ZFEÚ domáha zrušenia rozhodnutia Ares (2021) 2580204 obsiahnutého v liste Európskej komisie zo 16. apríla 2021, ktorým jej bolo oznámené zamietnutie jej návrhu v rámci postupu výberu partnerov na realizáciu činností programu Europe Direct v Grécku (ED GREECE 2020)
Výrok rozsudku 1.
Žaloba sa zamieta.